en en cs da sv sv sv de da da da da de da da da cs de da da sv en da en en da da da da da da en en da en en en en en da da da da cs en fr da nl da de da da de da da da sv da de da da sv da sv az da en
Ibrahim Electric: Time Machine - IVAN ROD
Anmeldelser af bøger om musik
DVD- og filmanmeldelser om musik
Please follow and like us:
MUSIKANMELDELSE Den dynamiske, energiske og meget ekspressive, danske trio, Ibrahim Electric har igennem snart to årtier balanceret suverænt mellem jazz-, funk-, rock- og surfmusikken – altid med overbevisende pondus. Man har derfor altid kunne tillade sig at have høje forventninger til trommeslageren, Stefan Pasborg, guitaristen, Niclas Knudsen og hammondorganisten, Jeppe Tuxen, når de har sendt et nyt album ud. Time Machine, trioens tredje album, skuffer da heller ikke!
Ståstedet, ja, tonen er den samme, umiskendeligt Ibrahim Electrics, men tilgangen til musikken har alligevel været anderledes. Pasborg, Knudsen og Tuxen besluttede sig nemlig for, inden de gik i studiet, at musikken til dette nye album ikke skulle skrives og indøves på forhånd, men jammes frem. Sådan blev det til. I løbet af bare to dage indspillede Ibrahim Electric Time Machine på baggrund af et enkelt tema, en skitse til enkelte numre og især – et etableret, indbyrdes kendskab.
Pasborg omtaler trioen som et musikalsk ægteskab: ”Vi ved, hvordan vi påvirker hinanden”. Og dét fornemmer man da også på den nye musik. Den virker forfriskende, næsten frejdig, men stadig også raffineret og netop – dynamisk, energisk og ekspressiv.
Albummets bedste skæringer er efter min mening det stringente og dansable ”Disco Mystique”, det pågående og absolut velturnerede “Highlander 74” og det yderst medrivende og funky ”Bad Standing” – især sidstnævnte. Som når jeg har lyttet til alle de tidligere album fra trioens side, griber jeg mig selv i at sidde og smile bredt, velbehageligt, forført. Ibrahim Electric formår således – både i kraft af et teknisk / kunstnerisk overskud og et eminent sammenspil – at skabe musik, der rummer historiske referencer, innovativ kraft og en originalitet, der er så absolut bemærkelsesværdig.
Jeg elsker musikkens medrivende element, dens kant og energiniveau og vil fortsat have store forventninger til trioen – for aldrig er jeg blevet skuffet! Musikken er fuld af kalorier og fuldt optagelig – netop fordi jeg får trang til at svinge alt, hvad svinges kan.
***** / Stunt Records / 39 min. / Også anmeldt i musikmagasinet gaffa.dk
Please follow and like us:
CD- og pladeanmeldelser, Musik Funk, Jazz, Jazzrock, Surf
Jacek Kochan & musiConspiracy: Occupational Hazard
Helene Blum & Harald Haugaard Band: Strømmen
Ivan Rod er journalist, anmelder, forfatter og redaktør
Peter Sommer live i “I morgen er alt nyt” på Aveny T
Number Junky: Earth Matters
Dado Moroni: There is no Greater Love
Kultursaloner på Gisselfeld Kloster
Anmeldelser af bøger om musik
DVD- og filmanmeldelser om musik
Afro Afrojazz Americana Avantgarde BigBand Blues Country Cross Over Digte Electronica Elektronisk Folk Folkrock Freejazz Funk Fusion Hip-Hop Improvisation Indierock Jazz Jazzrock Kammerjazz Kammermusik kammerpop Klassisk Latinjazz Moderne Jazz neofolk neoklassisk Nujazz Pop Poprock Progressiv Rock R&B Rock Roman Roots Singer-Songwriter Soul Swingjazz Synth-Pop Traditionelt Viser Vokaljazz World
Powered by WordPress | Theme by Themehaus